b'\n_START_ARTICLE_\nAndrej Pirnat\n_START_SECTION_\n\xc5\xbdivljenje in delo\n_START_PARAGRAPH_\nPirnat je prve tri razrede gimnazije obiskoval v Karlovcu, 1837 pri\xc5\xa1el v 4. razred v Ljubljano, kjer je gimnazijo dokon\xc4\x8dal in nato \xc5\xa1e dve leti \xc5\xa1tudiral filozofijo ter 1842 za\xc4\x8del \xc5\xa1tudirati montanistiko na rudarski akademiji v \xc5\xa0\xc4\x8davnici na Slova\xc5\xa1kem. Vsaj \xc5\xbee od leta 1855 je bil zaposlen v tovarni v \xc5\xa0torah, vsaj od 1867\xe2\x80\x931871 je bil rudni\xc5\xa1ki ravnatelj v Govcih pri La\xc5\xa1kem, od 1872\xe2\x80\x931874 ravnatelj banke Slovenije v Ljubljani, po njenem propadu je \xc5\xa1e nekaj let \xc5\xbeivel v Ljubljani, nato je bil od 1879\xe2\x80\x931880 rudni\xc5\xa1ki upravitelj premogovnika v Zabukovci, od 1880-1883 rudarski uradnik v Ljubljani in od 1883\xe2\x80\x931888 zasebni uradnik v Ormo\xc5\xbeu, kjer je bil od 1883\xe2\x80\x931885 tudi odbornik posojilnice._NEWLINE_Pirnat je \xc5\xbee kot slu\xc5\xa1atelj montanistike v ve\xc4\x8d razli\xc4\x8dnih listih objavil svoje prve pesmi, med drugimi so bile tudi naslednje:\xc2\xa0\xc2\xbbNjega dni\xc2\xab, v kateri star\xc4\x8dek to\xc5\xbei o pokvarjenem svetu;\xc2\xa0\xc2\xbbKmetovavec\xc2\xab; dalje prosto po \xc4\x8de\xc5\xa1kem prepesnjeno\xc2\xa0\xc2\xbbKje dom je moj\xc2\xab; slavospev\xc2\xa0\xc2\xbbPresvitlemu na\xc5\xa1emu cesarju \xe2\x80\xa6 Ferdinandu I.\xc2\xab\xc2\xa0in druge. Leta 1861 je Pirnat s \xc5\xa0. Ko\xc4\x8devarjem in \xc5\xa1e dvema rodoljuboma ustanovil celjsko \xc4\x8ditalnico. Za knjigo Slovenski \xc5\xa0tajer naj bi bil po na\xc4\x8drtu J. Vo\xc5\xa1njaka opisal\xc2\xa0\xc2\xbbzemeljske razmere\xc2\xab. ((iz\xc5\xa1la samo 1. in 3. snopi\xc4\x8d;1868, 1870).'